Pietro Ballo, tenori / Konserttien esiintyjät / Konsertit / Etusivu / Home - Gigli
Pietro Ballo, tenori
Pietro Ballo on syntynyt 8.10.1952 Palermossa. Hän toimi nuorena hautausmaan marmorivestämössä Palermossa. Hänen vanhempi veljensä, joka lauloi Teatro Massimon kuorossa, kehotti Pietroa suuntautumaan laulajaksi. Pietro opiskeli Milanossa kuuluisan sopraanon Gina Cignan johdolla La Scalan oopperakoulussa sekä Fernando Banderan johdolla.
Pietro Ballo debytoi Pavian Teatro Fraschinissa v. 1978 Don Pasqualessa Erneston roolissa.
Hän on voittanut kaikki laulukilpailut, joihin on osallistunut: ENAL, As.Li.Co (1978), Bastiniani-kilpailu Sienassa, Toti Dal Monte -kilpailu Trvevisossa ja kansainvälinen Ostenden kilpailu Hollanissa.
Maakunnallisten teatteriesitysten jälkeen Ballo eteni nopeasti Italian tärkeimmille näyttämöille Napolissa, Roomassa, Bolognassa, Firenzessä, Torinossa, Genovassa ja La Scalassa (1984/DonPasquale), jossa säännöllinen esiintyjä edelleen, viimeksi helmi-maaliskuussa 1994 Ruggerona Puccinin La Rondinessa. Nopeasti kansainväliselle tasolle 1980-luvun puolivälissä: Glyndebourne (1980), Chatelet Pariisi (1981), Salzburg (1985-87), Wienin ja Hampurin valtionoopperat sekä Deutsche Oper Berlin,
Pariisin Suuri Ooppera (Rigoletto(1988); mm.: Helsingissä Rigolettossa runsas kymmenen vuotta sitten ja edelleen Kansallisoopperan vierailulla Edinburghissa 1987, Suuri menestys Luciano Pavarottin kanssa Metropolitanissa 1980-luvun lopulla sekä Pavarottin ohjaamassa La Favoritassa (La Fenice/Venezia).
Tärkeimmät roolit (n. 35): herttua (Rigoletto), Edgardo (Lucia), Elvino (Unissakävijä), Werther, Ernesto (Don Pasquale), Nemorino (Lemmenjuoma), Faust, Rodolfo (Bohéme), Tonio (Rykmentin tytär), Fenton (Falstaff) jne.
Ballo on 1990-luvulla murtautunut Italian bel canto -tenorien kärkeen ja hänen ohjelmistoonsa kuuluu toistakymmentä Donizettin roolia. Suuria voittoja myös ulkoilma-areenoilla: Maceratan Sferisterio (Lemmenjuoma 1994), Veronan Arena (Giglin 100-vuotiskonsertti 1990), Fanon Corte Malatetiana (Lucia di Lammermoor 1993), Cagliarin (Sardinia), roomalainen amfiteatteri (La Bohéme 1993). Viime aikojen saavutuksista mainittakoon Tokiossa loistava menestys tammikuussa 1995 (Lemmenjuoma ja Traviata). Verdin Requiem (Stutgart 1994), Bergamon Donizetti -juhlat (Caterina Cornaro 21.-24.9.1995), Fritz-ystävä (Rooma marraskuu 1995), Bohéme (Catania tammikuu 1996, Palermo helmi-maaliskuu 1996) jne.
Lukusia tunnustuspalkintoja, mm. Cilea d'Oro (1990), Giacomo Lauri Volpi (1991), Fanon kaupungin kunniakansalainen, Bruno Cernaz -palkinto marraskuussa 1994.
Pietro Ballon toiminta Giglin puolesta on ainutlaatuista, sillä hän on laulanut Giglin kunniaksi eri puolilla Italiaa organisoiden itsekin näitä konsertteja. Mm. Monfalcone, Recanati, Palermo, Bagnara ovat jatkuvasti näiden konserttien tapahtumapaikkoja. Pietro Ballo on Suomen Beniamino Gigli -seura ry:n kunniajäsen vuodesta 1993.
Lauloi Savonlinnan Oopperajuhlien järjestämässä konsertissa Punkaharjun Retretissä 9.7.1998 sekä debytoi Riccardon roolissa Verdin Naamiohuveissa lokakuussa 1998 Cosenzan Teatro Rendanossa.
Laulanut monia cd-levyjä, mm. Passioni, kokonaislevytykset Fritz-ystävästä ja Ritasta (Donizetti).